เงินบาทผันผวนก่อนแข็งค่าตามภูมิภาค
ค่าเงินบาทปิดตลาด (18 ก.ย.) ที่ระดับ 35.50 บาท/ดอลลาร์ ปรับตัวแข็งค่าจากเปิดตลาดที่ระดับ 35.78 บาท/ดอลลาร์ เคลื่อนไหวตามค่าเงินในภูมิภาค ระหว่างวันเงินบาทไปทำ low ที่ระดับ 35.49 บาท/ดอลลาร์ และทำ high ที่ระดับ 35.85 บาท/ดอลลาร์
18 ก.ย. 2558

นักบริหารเงินเปิดเผยถึงค่าเงินบาทปิดตลาด (18 ก.ย.) ที่ระดับ 35.50 บาท/ดอลลาร์ ปรับตัวแข็งค่าจากเปิดตลาดที่ระดับ 35.78 บาท/ดอลลาร์ เคลื่อนไหวตามค่าเงินในภูมิภาค ระหว่างวันเงินบาทไปทำ low ที่ระดับ 35.49 บาท/ดอลลาร์ และทำ high ที่ระดับ 35.85 บาท/ดอลลาร์
“วันนี้เงินบาทปรับตัวแข็งค่าตามแรงเทขายดอลลาร์ ระหว่างวันเงินบาทผันผวนหนัก 36 สตางค์ ทิศทางไม่น่าจะแข็งค่าลงไปมากกว่านี้ เพราะช่วงสองวันที่ผ่านมาแข็งค่าลงมามาก ซึ่งเป็นผลตอบรับที่ FED คงอัตราดอกเบี้ย” นักบริหารเงินกล่าว
ขณะที่ประเมินกรอบการเคลื่อนไหวของเงินบาทในสัปดาห์หน้าไว้ระหว่าง 35.30-35.75 บาท/ดอลลาร์
 
ที่มา: สำนักข่าวอินโฟเควสท์